  Туспуктэм: Григорий Фомин Наталия Сильвестрова 18-тӥ толшорысен 31-тӥ куартолэзёзь Удмуртиын дышетонъя «Покчи тодосчи – 2023» улосвылкуспо нылпи форум ортче. Со сярысь Удмуртиысь йӧскалык дышетонъя тодос эскеронъя институт «ВКонтакте» мерлыко вотэсысь нимлыко огиназ ивортӥз. Форуме Удмуртиысь но Россиысь мукет улосвылъёсысь удмурт кылэз дышетонэн нылпи садъёсысь 4-7 аресъем пиналъёс анай-атайёсынызы но дышетӥсьёссынызы ӵош пыриськыны быгато     Пиналъёс асьсэ сярысь вераны, эскерон ужъёсыныз тодматыны, шудон заданиосыт быдэстоно луозы. Вормисьёслы но призёръёслы сертификатъёс но кузьымъёс сётозы, вань пыриськисьёс озьы ик сертификатъёс басьтозы. Форуме пыриськон понна куриськонъёсты 18-тӥ тулыспалозь niino@podved-mo.udmr.ru электрон почтае «Покчи тодосчи – 2023» гожтыса келяно. куронъёс сярысь пыр-почгес татысь тодыны быгатоды. «Покчи тодосчи» форумлэн ужпумез - пиналъёслы эскеронъёснуыны мылкыд сётон, удмурт кылзэс волятон, удмурт кылэз паськытгес кутон, анай-атайёсты пиналъёсыны ӵош эскеронъёс ужъёс лэсьтонэк ыскон.   Форумлэн валтӥсь люкетэз элькунысь дышетсконниосын ортчоз. Ужрадэз Удмуртиысь йӧскалык дышетонъя институт но Вань удмуртъёслэн «Удмурт Кенеш» огазеяськонзы радъяло. Тодэ вайытом, 2021-тӥ арын форуме 55 ужъёс вуизы.  Тегъёс: Удмуртия нылпиос форум удмурткыл удмуртъёс Дышетон  